उन्हें किसी भी काम में कोई गुरेज नहीं थे . माँ की नित्य क्रिया करवानी हो या कपडे धोने हों या फिर उनको नहलाना हो। मेरे मीटिंग में बाहर जाने पर ये सब काम खुद ही करते थे। और 4 साल बिस्तर पर रहने के बाद भी कभी उनको कहीं भी कोई घाव नहीं हुए। कभी कोई नर्स या काम करने वाले को उनका काम नहीं करने दिया। उनके कारण ही अपनी नौकरी छोड़ दी क्योंकि कैंसर की हालत में उन्हें छोड़ कर नहीं जा सकते थे। अपने काम को नया रूप दे दिया जिसमें समय का प्रतिबन्ध न हो. आखिर माँ ने 2 जनवरी 2011 को उन्होंने शरीर त्याग दिया।